Վահրամ Շահումյան

Վահրամ Հարությունի Շահումյան (), հիդրոտեխնիկայի և ոռոգման բնագավառի հայ խորհրդային գիտնական։ Տեխնիկական գիտությունների դոկտոր (1949), պրոֆեսոր (1949)։

Կենսագրություն 
1931 թվականին ավարտել է Մոսկվայի ջրային տնտեսության ինստիտուտը։ 1931 թվականից աշխատել է Հիդրոտեխնիկայի և մելիորացիայի համամիութենական ԳՀԻ-ում (Մոսկվա)։ Մասնակցել է Ուզբեկական ԽՍՀ-ի, Ամուդարյա գետի ստորին հոսանքի և Սարդարապատի դաշտի ոռոգման համակարգերի, Արաքս գետի պոմպակայանների, Ռուբլևյան պատվարի (Մոսկվա գետի վրա) շինարարությանը։ Մշակել է Միջին Ասիայի, Անդրկովկասի, ՀԽՍՀ-ի, ՌԽՖՍՀ-ի ոռոգման համակարգերի շահագործումը բարելավելու միջոցառումներ, անպատվար ջրընդունիչի հանգույցի կոնստրուկցիան։

Պարգևներ 
Պարգևատրվել է Աշխատանքային կարմիր դրոշի շքանշանով։

Հայ հիդրոէներգետիկներ
1908 ծնունդներ
1964 մահեր
Դիլիջան քաղաքում ծնվածներ
Մոսկվա քաղաքում մահացածներ
Տեխնիկական գիտությունների դոկտորներ
Հայ պրոֆեսորներ
Հայ գիտնականներ